שופטים – פרק א', פסוקים א'-ט"ו
דגשים:
· [bookmark: 2][bookmark: 3][bookmark: 4][bookmark: 5][bookmark: 6][bookmark: 7][bookmark: 8][bookmark: 9]שאלה בה' (פסוק א') – באורים ותומים, על ידי הזקנים שהחליפו את יהושע. שאלו מי יפתח ראשון בכיבוש חלקו בנחלה שעדיין נמצא בידי הכנענים, ועל ידי כך יביא לכנענים פחד ולישראל אומץ וגבורה, כי במלחמה ההתחלה מאוד חשובה וקובעת – אם מתחילים בפחד – נופלים, ואם באומץ – מצליחים [לספר על "כל הירא ורך הלבב"... (דברים כ': א כִּי תֵצֵא לַמִּלְחָמָה עַל אֹיְבֶךָ, וְרָאִיתָ סוּס וָרֶכֶב עַם רַב מִמְּךָ לֹא תִירָא מֵהֶם, כִּי ה' אֱלֹהֶיךָ עִמָּךְ הַמַּעַלְךָ מֵאֶרֶץ מִצְרָיִם. ב וְהָיָה כְּקָרָבְכֶם אֶל הַמִּלְחָמָה' וְנִגַּשׁ הַכֹּהֵן וְדִבֶּר אֶל הָעָם. ג וְאָמַר אֲלֵהֶם שְׁמַע יִשְׂרָאֵל אַתֶּם קְרֵבִים הַיּוֹם לַמִּלְחָמָה עַל אֹיְבֵיכֶם' אַל יֵרַךְ לְבַבְכֶם אַל תִּירְאוּ וְאַל תַּחְפְּזוּ וְאַל תַּעַרְצוּ מִפְּנֵיהֶם. ד כִּי ה' אֱלֹהֵיכֶם הַהֹלֵךְ עִמָּכֶם לְהִלָּחֵם לָכֶם עִם אֹיְבֵיכֶם לְהוֹשִׁיעַ אֶתְכֶם. ה וְדִבְּרוּ הַשֹּׁטְרִים אֶל הָעָם לֵאמֹר, מִי הָאִישׁ אֲשֶׁר בָּנָה בַיִת חָדָשׁ וְלֹא חֲנָכוֹ יֵלֵךְ וְיָשֹׁב לְבֵיתוֹ: פֶּן יָמוּת בַּמִּלְחָמָה וְאִישׁ אַחֵר יַחְנְכֶנּוּ. ו וּמִי הָאִישׁ אֲשֶׁר נָטַע כֶּרֶם וְלֹא חִלְּלוֹ יֵלֵךְ וְיָשֹׁב לְבֵיתוֹ: פֶּן יָמוּת בַּמִּלְחָמָה וְאִישׁ אַחֵר יְחַלְּלֶנּוּ. ז וּמִי הָאִישׁ אֲשֶׁר אֵרַשׂ אִשָּׁה וְלֹא לְקָחָהּ יֵלֵךְ וְיָשֹׁב לְבֵיתוֹ: פֶּן יָמוּת בַּמִּלְחָמָה וְאִישׁ אַחֵר יִקָּחֶנָּה. ח וְיָסְפוּ הַשֹּׁטְרִים לְדַבֵּר אֶל הָעָם וְאָמְרוּ מִי הָאִישׁ הַיָּרֵא וְרַךְ הַלֵּבָב יֵלֵךְ וְיָשֹׁב לְבֵיתוֹ' וְלֹא יִמַּס אֶת לְבַב אֶחָיו כִּלְבָבוֹ. ט וְהָיָה כְּכַלֹּת הַשֹּׁטְרִים לְדַבֵּר אֶל הָעָם, וּפָקְדוּ שָׂרֵי צְבָאוֹת בְּרֹאשׁ הָעָם. ובמסכת סוטה ח': ד. "ויספו השוטרים לדבר אל העם ואמרו מי האיש הירא ורך הלבב ילך וישוב לביתו" – רבי עקיבה אומר: "הירא ורך הלבב" – כמשמעו, שאינו יכול לעמוד בקשרי המלחמה ולראות חרב שלופה. ה. "והיה ככלות השוטרים, לדבר אל העם ופקדו שרי צבאות" – בעקבו של עם מעמידין זקיפין לפניהם ולאחריהם וכשילים של ברזל בידיהם, וכל המבקש לחזור, הרשות בידן לקפח את שוקיו, שתחילת ניסה נפילה, שנאמר "נס ישראל לפני פלשתים, וגם מגפה גדולה, הייתה בעם" (שמואל א ד,יז), ולהלן הוא אומר "וינוסו אנשי ישראל, מפני פלשתים, וייפלו חללים, בהר הגלבוע" (שמואל א לא,א))].
· יהודה יעלה (פסוק ב') – שבט המלכות! וכן הראשון שקיבל נחלתו בגורל בימי יהושע (מלבי"ם).
· ויעל יהודה (פסוק ד') – כולם כאיש אחד (מעם לועז).
· עונש אדוני בזק (פסוקים ו'-ז') – מידה כנגד מידה. מסיפור זה נבין מעט כמה גדולה רשעותם של מלכי כנען, וממילא למה ה' ציווה להשמידם (הרב יוסף קלנר, בשיעור).
· ירושלים (פסוק ח') – ירושלים לא נכבשה בימי יהושע (שם ט"ו, ס"ג), ועכשיו לאחר מות יהושע כבשו את חלקה, ודוד השלים וכבש מצודת ציון.
· כיבושי יהודה (פסוקים י'-ט"ו) – מופיעים כבר ביהושע (ט"ו, י"ג-י"ט)! למה מביא אותם שמואל הנביא גם כאן? אלא שזה מסביר למה נבחר דווקא יהודה, שכן הוא כבר הוכיח מנהיגות ומסירות נפש בכיבוש הארץ. הוא מהשבטים הבודדים [יהודה ויוסף] שלא התעכבו בירושת נחלתם.
· עכסה (פסוק י"ד-ט"ו) – גם נשות שבט יהודה מוסרות נפשן על הארץ.

